السلام عليكم ورحمة الله وبركاته. الحمد لله حمدا كثيرا طيبا مباركا فيه. كما يحب ربنا ويرضى. الحمد لله وكفى. وصلاة وسلاما على عباده للذين اصطفى ثم اما بعد. بنت روسية اسلمت اتعرفت على شاب مسلم واسلمت. واتجوزته ولما اتجوزت الشاب المصري المسلم وشافت اخلاق
ومعاملات المسلمين وشافت قد ايه المسلمين بعاد على دينهم. قالت وهي متمسكة بالاسلام. قالت له اقتنعوا انتم الاول بدينكم عشان الناس بدينكم بعد كده. دي مشكلتنا يا جماعة. ان احنا نقتنع احنا بديننا احنا الاول. نقتنع باللي عندنا الاول. سوبر ستارز نجم الخليج. برامج بتفرض علينا نجوم نجمكم
هو الممسل الفلاني. واللاعب الفلاني والمغني الفلاني. هم دول الصور ستارز بتوعنا. مين السوبر ستارز بتوعنا يا جماعة؟ مين نجومنا؟ مين اللي بيهدونا؟ ربنا سبحانه وتعالى بيقول والنجم اذا هوى ما ضل صاحبكم. اقسم بنجم السماء على نجم الارض سيدنا محمد. مين نجومنا اللي بتهدينا؟ الرسول عليه الصلاة والسلام في صحيح البخاري. بيقول ايه على الصحابة
هو بيقول النجوم امنة للسماء. وبعدها واصحابي امنة لامتي. اصحابي دول هم النجوم الحقيقيين. مين السوبر ستارتي بتوعنا؟ مين نجومنا؟ مين اللي احنا بنهتم بكلامهم. مين قدواتنا؟ مين اللي احنا بنمشي وراهم؟ مين السوبر ستارز بتوعنا؟ سلفيستر السلوني اللي بيقعد يحارب وحوش هي اصلا لاعب بلاستيك ممكن ميدنشاينا من ورا
ولا البراء بن مالك؟ اللي رمى نفسه من فوق الحصن في اليمامة والا كانت حركة الردة قضت على الاسلام في جزيرة العرب. وفي عملية لا يوجد لها مسيل على وجه
الارض يعني انتصر المسلمين في معركة اليمامة. مين السوبر ستارت بتوعنا يا جماعة؟ جين فون ده اللي لو غسلت وشها وغسلت شعرها ما حدش هيتفرج لها على فيلم ولا على لقطة
ولا اسماء بنت ابي بكر اللي كان عندها سبعتاشر سنة وحامل في الشهر التاسع وبتمشي خمسة كيلو في حر الصحراء كل يوم تودي للنبي عليه الصلاة والسلام وابو بكر الاكل في الغار وبعد
كده هاجرت وولدت على ابواب المدينة. مين السوبر ستارز بتوعنا؟ مين يا جماعة؟ ريكاردو رونالدينهو ولا اللي في الملاعب بس من ورا الكاميرات في برة الملعب ممكن ما بيعملوش اي حاجة في الدنيا. ولا في الحياة ولا مين؟ ولا اسامة ابن زيد. اللي قاد المسلمين في اول حرب عالمية ضد الروم. في اكبر معركة عسكرية
في الخروج من الجزيرة العربية ضد الروم. اسامة ابن زيد اللي كان عنده سبعتاشر سنة ولكن الوقت كبير. اكبر من اي قائد عسكري في العالم كله. مين السوبر ستارز بتوعنا يا جماعة
بننبهر بالغرب ليه؟ مبهورين بهم ليه؟ عايزين نفوق يا شباب. عايزين نفوق ونعرف مين نجومنا وقدوتنا يا شباب. نابليون بونابرت كان بيقول انا قدوتي في الحياة ومسل في الحياة هو خالد ابن الوليد. ده نابليون بونابرت اللي احنا فاكرين ان هو ياما هنا وياما هناك. مايكل هارت لما جه يصنف عظماء العالم قال سيدنا عمر بن الخطاب
سادس اعظم شخصية في تاريخ البشرية كلها. جمعاه. مين السوبر ستارز بتوعنا؟ مازا لو كانت اهرام مانشستر؟ مقال مرة قريته. بيقول لك اهرام الجيزة لو كان عند مانشستر في انجلترا. كانت انجلترا عرفت تعمل دعاية حواليها قد ايه وتكسب مليارات قد ايه. انا بقول لو الصحابة دول كان عندهم بقى كانوا عند الغرب لما كنت زمان اقرا
وتشارلز ديكنز وشكسبير. كنت والله يا جماعة استغرب جدا. الناس دي اتشهرت كده ليه؟ الناس دي كلامها هايف جدا. الناس يعني احنا مش بنقول ان هم كل كلامه ميت. بس الناس دي
لا تستحق كل الدعاية الرهيبة اللي اتعملت لها. هم عندهم ناس يعني مش اقويا ولكن عملوا لهم دعاية رهيبة. لو اهرام مانشستر كانت عندهم بقى لو الصحابة دول كانوا عندهم في تاريخهم كانوا جننوا العالم بسيرهم. احنا عندنا سير ما فيش في التاريخ زيها. عندنا ابطال ما فيش في التاريخ زيها. يا اللي منبهرين برجل المستحيل وقصصه. ما سمعتوش
البراء ابن ابن مالك ما سمعتوش عن ابو دجانة يا اللي مبهورين بروايات الغرب ما سمعتوش عن تاريخنا وعظماءنا بتوعنا مين السوبر ستارز بتوعنا يا جماعة؟ درس الليلة للكبار فقط. درس الليلة للكبار بس. الكبار في همهم. الكبار في فكرهم. الكبار في طموحهم. درس الليلة مش هيقدروا
ولا هينفزوا غير الكبار. الكبير كبير يا جماعة. ابو بكر من اول يوم اسلم فيه وهو كبير. عمر من اول يوم اسلم فيه وهو عمر بن الخطاب كبير. كبير. ابو بكر الصديق
كان يقول اينقص الدين وانا حي؟ احنا دلوقتي احياء. وعيد الحب اتعمل واحنا احياء بدعة جديدة وظهرت. احنا الوقتي احياء ضاعت واحنا احياء احنا الوقتي احياء وغزة اتحسرت واحنا احياء. اينقص الدين وانا حي؟ ابو بكر الصديق شغل بنته تجيب الاكل لهم في الهجرة. وشغل ابنه وشغل المولاه عمرو ابن فهيم
يطمس اسار الاقدام بالغنم بتاعته في الهجرة. غنم ابو بكر اشتغلت لدين الله. الغنم اشتغلت في نصرة الدين يا مسلمين ما حصلناش حتى. يا اخوانا يا اخوانا عايزين نعرف عمر بن الخطاب خرج من مال اربع مرات عشان ينصر دين الله. عمر بن الخطاب كان بيقول والله لو منعوني قال بعير
قتلتهم علي لما قريت معنى عقال بعير في شرح مسلم انا كنت هتجنن. عقلب عير انا كنت بحسب يعني لو ما جابوليش زكاة البهائم الانعام. طلع ان عقال البعير ده
ده الحبل اللي بتتربط منه البقرة. او الناقة. لو جابوا لي الزكاة وما جابوليش الحبل هاقاتلهم على الحبل. الدين كان غالي. الدين كان غالي عندهم. سوبر ستار للكبار فقط. درس الليلة للكبار فقط يا جماعة. هنتكلم عن نجومية الصحابة في دين الله. كانوا نجوم في ايه؟ كانوا نجوم في التضحية للدين. من ضمن المعارك اللي يعني
قليل جدا اللي اتكلم عنها معركة الامامة. معركة الامامة دي يا اخواننا معركة فاصلة في تاريخ الردة والاسلام في جزيرة العرب. اربعين الف واحد ورا مسيلمة الكزاب. وخالد ابن الوليد راح
وبدأت الحرب وصلوا ان هم اخترقوا جيش المسلمين وخلعوا خيبة خالد. الصحابة كانوا هيجننوا. الدين بقى في خطر. الدين بقى في خطر حقيقي. الموقف بقى لا يحتمل الا الفداء والاستشهادية. الدين بقى في خاطر الصحابة عملوا ايه ساعتها؟ شوفوا يا جماعة نجوم التضحية لدين الله. ابو دجانة يرمي نفسه من فوق الحصن. يرمي نفسه من فوق
يرمي نفسه ورجليه تتكسر لما ينزل يفضل يقاتل ورجليه مكسورة رضي الله عنه ويتقتل في اشرف مكان يتقتل فيه. ابو دجانة اللي من سنين والنبي عليه الصلاة والسلام دخل غزوة احد لقى واحد رابط عصابة حمراء. ايه ده! ابو دجين عامل ايه! آآ يا رسول الله ده لما بيربط العصابة الحمراء يا قاتل يبقى تقول ويدخل ابو ديجانة ويترس النبي
جسمه في اول عملية استشهادية. يموت رسول الله صلى الله عليه وسلم. ويفضل ابو دجانة على العهد. ويعمل تاني عملية استشهادية يقتل فيها. وهو بيحاول يفتح الحصن البراء بن مالك يرمي نفسه هو اللي يتفتح على ايده باب الحصن. يدخل الصحابة. عمار ابن ياسر ماسك السيف هيتجنن. المرتدين هيكسبونا ازاي! والصحابة بيقولوا واذن
تذبذب ودنه اتقطعت وقاعدة تروح وتيجي من راسه وهو يقول امن الموت تفرون! امن الموت تفرون! ام عمارة اللي حبيب ابن زيد مسيلمة الكذاب قطعوا حتت. اتشهد اني رسول الله؟ يقول له لا اسمع يقطع ايديه. اتشهد اني رسول الله؟ لا اسمع. يقطع رجليه
لغاية ما قطعوا حتت. ام عمارة ام حبيب ابن زيد دخلت في المعركة داهيت وكانت من احد تلاتة وصلوا في الاخر وقتلوا مسيلمة الكذاب. رضي الله عنها. زيد ابن خطاب زايد بن الخطاب بيقول عضوا على اضراسكم. فوالله لا اتكلم ابدا حتى ينصرنا الله. لا او استشهد. خلاص ما عدش فيه كلام ده وقت الشغل. ده وقت
الشغل يا شباب فيه بعد اللي حصل للامة ايه خلاص عضوا على اضراسكم. دلوقتي الشغل مش وقت الكلام. كل الصحابة احد الانصار خد جرح غائر وكان في الخيمة فسمع حطمة في جيش المسلمين فقال وانت في الدنيا وانت عايش المسلمين يحصل لهم كده فضل يزحف لغاية ما قتل حتى قتل
مش هو انا في الدنيا الدين يحصل له كده. مش وانا في الدنيا غزة تتحاصر. مش ولا في الدنيا العراق تضيع. مش ولا في الدنيا المسلمات تغتصب. مش ولا في الدنيا ابدا
اليمامة بتنتهي يا جماعة في الاخر ام عمارة ووحشي والصحابة يهجموا على مسيلمة الكزاب يقطعوه بسيوفهم وتنتهي معركة الياما كانوا ابطال. ابطال في التضحية للدين لما قريت كلمة والله يا رسول الله لو خضت بنا الى برك الغامات لخضناه وراءك. لما بحست قعدت ادور في القواميس قواميس السيرة وقواميس اللغة
ادور يعني ايه برق الغامات اللي الصحابة قالوها للنبي في غزوة بدر. لو لقيت برق الغامات دي منطقة في جنوب الجزيرة العربية كلها صخور بركانية. صخور بركانية ولا في ابارها اي ما يعني مهلكة. يعني لو وديتنا مهالك يا رسول الله احنا وراك. في الهجرة. عبدالله ابن جحش ساب ما له وابو جحل خده منه وساب بيته وابو جهل
اللي خدوا منه. صهيب الرومي ساب ما له وخدوه منه المشركين. كل ابو سلمة ساب مراته وساب ابنه عشان الدين يا جماعة. عشان الدين عشان الدين. يا جماعة هاجر بسبب تضحية من تضحياتها خريطة العالم اتغيرت. جغرافيا العالم اتغيرت لما قعدت مع ابنها عند الكعبة وادى وعودها الى ان الجزيرة العربية
كلها اتعمرت بعد كده. امرأة بسبب تضحيتها تاريخ الارض اتغير. عبدالله ابن ابي حضرت في غزوة خيبر. لما عايز يخرج مع النبي ومش عارف يعمل ايه باعوا هدومه. باعوا قدومه لليهود عشان يخرج مع رسول الله. صلى الله عليه وسلم. كانوا ابطال. جعفر ابن ابي طالب لما في غزوة مؤتة خد حاجة وتسعين
طعنة وضربة في صحيح البخاري. وكلهم من وجهه ما رضاش يفر ابدا. خالد بن الوليد يومها اتكسر في ايده تسع سيوف وفضل واقف وصامت. كانوا ابطال في التضحية عشان الدين
كانوا ابطال. كانوا نجوم. كانوا سوبر ستارز. كانوا كبار اوي يا جماعة. الكبير كبير يا جماعة. كانوا كبار. يا شباب يا اللي لازم تبقوا كبار كانوا كبار اوي يا جماعة في التضحية عشان الوصول لربنا. سلمان الفارسي. القصة الرهيبة. سلمان. سلمان اللي ابوه كان راجل غني جدا. ابوه لما عرف ان هو عايز يهاجر. عايز
يمشي من عند فارس عشان يدور على الحق في الارض ويسيب المجوسية. ابوه رابطه في السلاسل وما هموش. ابوه كان غني جدا. يا سلمان يا سلمان هتسيب مال ابوك لمين؟ انا عايز ربنا
يا سلمان! يا سلمان شبابك! ده انت لسة شاب صغير! يا سلمان ده انت عايز تركب عربية وتجنطها وتلف! والبنات كلهم يتجننوا عليك! انا عايز ربنا مش عايز اي حاجة! يا سلمان
مش عايز تتفرج الليلة على هوت بيرد في سهرة جميلة. وبكرة تطلع على الاف بي اي وتشوف انت عايز تعمل ايه. يا سلمان يا سلمان مش عايز تروح الماتش تدهن وشك عشر الوان. وتفضل
الحمرا والبيضا تفضل ترفرف مع الرايات. كأن ما فيش اي مشكلة في دينك ولا دنيتك يا سلمان. انا عايز ربنا. يا سلمان ابوك ربنا اغلى. يا سلمان شبابك ده انت لسة
شاب صغير ربنا اغلى. يا سلمان مستقبلك ده انت في الدين بقيت خادم النار. وفي الدنيا ابوك عنده ضيعات واموال وغالي جدا ربنا اغلى. ويسافر سلمان. ويربط مستقبله مستقبل الدين يا جماعة. يربط مستقبله بالوصول الى الله لا يتجوز ولا يخلف. ولا يشتغل ولا يعمل اي حاجة. يقعد يلف في الارض يدور على حد يوصله لربنا
رضي الله عنه الرسول عليه الصلاة والسلام بيقول لو كان الايمان في الثريا لبلغه رجال من هؤلاء. من الماركة بتاعة سلمان الفارسي. عايزين شباب ماركة سلمان يا رجالة. عايزين فيما اخوات ماركة سلمان يا رجالة. لبلغه رجال من هؤلاء من الرجالة دول. لما تدبرت في الحديس قلت سبحان الله العظيم. سبحان الملك! سلمان كان فين والدين
سلمان كان في فارس حواليه عبدة النار. بعد كده المشركين. بعد كده الروم والنصارى. هو فين والنبي فين؟ ومع زلك ربنا دله ووصله. سلمان يا جماعة واحد ما كانش معه صحبة يا اللي بتقوله مع ناس صحبة. سلمان يا جماعة كان الحق في الارض نادر مش موجود اصلا. في الوقت اللي احنا عندنا فيه عشرين قناة فضائية اسلامية والف مسجد
وخمستلاف شريط والف موقع نت اسلامي والف واحد ملتزم احنا احنا عايزين ايه ؟ احنا عايزين ايه ؟ سلمان يا جماعة عاش حياته عشان ربنا وربط مستقبله بمستقبل الدين وفي الاخر ربنا سبحانه وتعالى يوصله سبحانه وتعالى كانوا نجوم. كانوا سوبر ستارز. كانوا نجوم في السبات. النساء ام شريك ام شريك اللي المشركين
لما اسلمت في اول البعثة رضي الله عنها كانوا بيعزبوها يأكلوها عسل. ويحطوها في نار الصحراء يموتوها من العطش بعد ما تاكل العسل. تلات تيام ما يسقوهاش وبعد كده طردوها
ومن مكة جريدة بني المؤمل لبيبة اللي كان عمر ابن الخطاب يقعد يجلدها يجلدها لغاية ما ايده تقف بداية منه تقف وهي تقع يحسبوها ماتت. وهي في غيبوبة مخشي عليها. جارية بني المؤمل يا جماعة. عايزين نيرة جارية عمر. اللي كانوا يجيبوا مكاوي الحديد يكوي جسمها
ويحطوها على عينيها لغاية ما عينيها ساحت وزهب بصرها. وربنا رد لها بصرها بعد كده سبحانه وتعالى. استحملوا. الصحابة اول ما اسلموا تعزيب رهيب. بعد كده طلعوا على على الحبشة
بعد كده رجعوا بعد كده الشعب ابي طالب. الشعب كله فيه ورق الشجر. طلعوا من الشعب على الهجرة. هاجروا وسابوا كل حاجة في حياتهم. هاجروا تلاتين غزوة مع رسول الله
في تسع سنين وفي النهاية فين الصحابة دلوقتي يا جماعة؟ ابو الدرداء قبره عند تركيا. ام حرام بنت بلحان قبرها عند قبرص. عميرة ابن الصابط في فلسطين. معاذ ابن جبل قبره في الشام فين الصحابة اتفرقت قبورهم في الارض كلها؟ ما فيش يوم خدوا اجازة عارضة ولا اجازة مرضي ولا اجازة لتحسين دخل تحسين دخل
ابو هريرة كان بيموت من الجوع. كان بيقع يخشى عليه من الجوع وما قالش يا رسول الله اجازة تحسين دخل. اروح اشتغل واجي لك. ما فيش اجازة عرض. حنظلة اتجوز يوم دخلته. في شهر العسل في
يا جماعة في الهار يموت حنظلة ما رضاش اول ما الجهاد طلع ما قالش اجازة عرض عشان الجواز يا رسول الله وطلع. ما حدش خد اجازة مرضي. في غزوة خيبر علي ابن ابي
ابو طالب بيموت بيموت في صحيح البخاري. نايم على الارض عينيه انتم عارفين يعني ايه الم العين اللي ينيم انسان يبرك انسان على الارض. والرسول خارج خيبر. فقال علي ابن ابي
بيطالب في صحيح البخاري. انا اتخلف عن رسول الله انا لا يمكن وقام وهو اللي اتفتح الحصن على ايديه ما فيش اجازات. نجوم في السبات. سوبر ستارز في السبات. نجوم في التوبة. نجوم في التوبة. سوبر ستارز كبار. الكبير كبير. عارفين عكرمة بن ابي جهل. عكرمة بن ابي جهل
القصص المبهرة يوم ما تاب يوم ما اسلم قال ايه؟ قال عهد علي امام الله. كل نفقة انفقتها في الصد عن سبيل الله لانفق ضعفيها الله وكل قتال قاتلتوه في الصد عن سبيل الله لاقاتلن ضعفه في في سبيل الله. ابي جهل يا جماعة يعني انت دلوقتي كل اغنية سمعتها زمان
تسمع بدالها شرطين دين. كل مرة قعدة قهوة تقعد مرتين في درس في الجامع. كل بصة بصيتها الحرام تبص تسهر ليلتين تبص للمصحف فتقرأ. كل واحد اضليته واغويته تيت هدا اتنين بازن الله على ايديك في الدعوة الى الله. مش الشاب اللي اول ما يلتزم ولا يدخل التراويح يتأسر بالدعاء ويبكي اول ما يخرج يلاقي التليفون
الو مين ؟ انا انا عباس. ايه يا عم مش عايز كيف الليلة ولا ايه! ايوة خلاص يقوم وقامت طوله على طول. لا يا شباب. لا يا جماعة يا رجالة. كانوا ابطال في التوبة. ابي جهل جه يوم اليرموك. يوم اليرموك وكان يوم فاصل ما بين المسلمين. وما بين الروم. يطلع الكلام ده ابي جهل. يكسر جناب سيف
وخلاص السيف مش داخل تاني. طلع ومش داخل. انا يا رب نزرت حياتي لك. لما المعركة تشتد يقول من يبايع على الموت ربعميت مسلم يتلفوا حواليه. كتيبة موت خالد ابن الوليد يروح له يقول له يا عكرمة عايز يثنيه. يقول له حاربت رسول الله كثيرا وافر اليوم. ابدا مش هفر. قلت سبحان الله عكرمة وخالد
الاتنين اللي كانوا بيحاربوا الرسول اشد الحرب. اللي كانوا ماسكين الميمنة والميسرة كانوا ماسكين لواءين في جيش المشركين في احد عكرمة. وخالد الاتنين ابطال في اليرموك ويطلع عكرمة ابن ابي جهل وهو بيموت في الخيمة بعد ما اتجرح وهو بيباهي على الموت بعد ما الجرح بيموت جايين يسقوا مية سمع اخوه اللي جنبه بيقول
عطشان يقول لهم اعطوه حتى شربة الماية مش عايزة من الدنيا. ويخرج وهو مش عايز حاجة من الدنيا. يا جماعة يا جماعة قارنوا بين طائعين وعصاة الصحابة سوبر ستارز في التوبة. انا عايزك تبقي ستار في التوبة. انا عايزك تبقى ستار في التوبة الى الله. انا عايزك تبقى كبير. عايزكم تكبروا يا شباب. يا شباب كفاية
اللي احنا فيها كفاية. ازاي! انا بمشي في ستة اكتوبر وبمشي في الشوارع وبمشي انا ببقى هجنن يا جماعة! ازاي! ازاي وصلوا بناتنا لكده! ازاي يوصلوا لشبابنا لكده اللي قاعدين اللي قاعدين على الكازينو دول ، دول بتوع دول مسلمين! دول مسلمين! دول ماركة طلحة ابن عبيد الله وسلم ان الفارسي ومصعب وسلمان وعمار وصهيب! دول مين يا
يا جماعة دول مين ؟ فين السوبر ستارز ؟ فين النجوم اللي كانوا موالين للدنيا؟ فين رجالة زمان اللي كانوا ماليين الدنيا هنا وخير؟ فين يا جماعة؟ قارنوا بين عصاتهم
الغامدية اللي وقعت في الزنا لما راحت لرسول الله صلى الله عليه وسلم. تقول له طهرني يا رسول الله. طهرني. ده احنا الوقتي بوليس ونيابة ومخابرات. ومباحس عشان المجرمين يتقبض عليهم
دي هي اللي رايحة بنفسها خشية لله. هي عصت بس قلبها مليان خشية. زي ماعز. اللي وقع في الكبيرة ولكن الرسول قال والله لقد تاب لقد تاب توبة لو تسعى اهل المدينة لو وزعت على اهل المدينة لوسعتهم. عليه الصلاة والسلام يعني يعني توبة يا جماعة توبتهم كانت توبة مليانة
انا حرقة في الندم على كل زنب حتى لو كان صغير. حتى لو كان صغير. يا اخوانا الراجل اللي قتل الرسول به شرب خمر. الرسول قال انه يحب الله ورسوله. بيعصوا بس بيحبوا
ربنا بيعصوا بس بيتوبوا بحرقة. بيعصوا بس عندهم قلوبهم خشية من الله. قارنوا ما بين طائعينا احنا وما بين عصاتهم. مين اللي هيرجع يا جماعة سوبر ستارز نجوم للكبار فقط. كبار كبار اوي يا جماعة. كبار في نصرة دين الله سبحانه وتعالى. كبار في اللي عملوه للدين. كبار في كل حاجة عملوها عشان
دين ربنا سبحانه وتعالى عمر من اول يوم اسلم فيه اتعمل نقلة دعوية نقلة نوعية في الدعوة كلها. في اسر في سند وبعد الكلام خد الصحابة وخرجوا صفين في صحن الكعبة يجارب الدين. نقلة الدين اتنقل بسبب اسلام عمر. مصعب وابن عمير. مصعب وقع من مصعب. كلمة مصعب دي اصلا بتشرخ قلبي
لما افتكر مصعب الشاب الجميل ايه اللي خلى النوعية ديت تيجي معنا؟ ايه اللي خلى النوعية دي تتوب اصلا؟ ايه الشاب اللي راكب عربية ما فيش زيها ووسامة ما فيش زيها وعطر ما فيش زيه
الشاب اللي الشباب بيحبوه والنساء بتحبه وكله بيحبه وكله يتمناه. وكله يتمنى يقعد معه. ايه اللي خلى الناس دي تيجي يا جماعة؟ الا لو فيه لزة اعظم من اي لذة دنيا ولذة معصية! ما جايب الناس دي هو اللي بيفضح الدنيا والله العظيم! هو اللي بيفضح الدنيا وشهواتها. مسعد ابن عبير يسلم امه تحاربه بعد ما كانت
وتحضر له طبق الحلويات. جنب راسه وهو نايم يصحى ياكل حلويات. بقت امه حرماه من الاكل وحابساه جلده اتقشر. جا له مرض جلدي. من كتر الجوع ومن كتر الارهاق. مصعب
يسافر الحبشة ويسيب وطنه ويسيب كل حاجة يبقى صاحب عقيدة. يرجع من الحبشة. النبي عليه الصلاة والسلام يبعته في اخطر مهمة في تاريخ الاسلام. اخطر مهمة يبعته يفتح المدينة قبل فتح مكة بتسع سنين يختار مصحف بالزات عارف مصعب وايمان مصعب ونور مصعب يروح مصعب المدينة في المهمة الرهيبة ديت مصعب اللي كان اعطى الشباب
مكة واجمل شباب مكة واوسم شباب مكة يروح المدينة وفي عينيه نظرة اصرار تشق الحجر. يروح المدينة وملامحه كأنها قضت من الصخر في الاصرار على نصرة دين الله. يروح المدينة انسان تاني. بني ادم تاني يروح المدينة ما يجيش اخر اليوم من كتر النور اللي في قلبه والصدق اللي في قلبه
لو المدينة كلها مسلمة والمدينة كلها ما فيش بيت فيها الا ودخله الاسلام. ويرجع يفرح قلب النبي. يا ترى النبي يفرح يومها قد ايه؟ يا ترى انت هتفرحي قلب ايه ؟ يا ترى انت هتفرح قلب رسول الله عليه الصلاة والسلام بايه ؟ وفي اللحزة الفاصلة وبيسيب مكة للابد. مش هيرجع تاني. ولا هيشوفها ولا هيشوف امه ولا هيشوفها
ولا اشوف اي حد خالص في مكة تاني. يروح لامه ويتوسل لها. يتوسل لها ان هي تيجي معه وانها تسلم. وانها تيجي لدين ربنا سبحانه وتعالى. وامه بكل بكل غباء. بكل غباء تقول له والله لا اتبع دينك فيزرى بي. الناس تقول علي ايه؟ الناس تيجي تاكل وشي. الناس
بس ناس ايه! هتودي نفسك في قاع جهنم عشان الناس. هتولعي عليك قبرك عشان الناس. ويهاجر مصعب ويسيب مكة ويروح المدينة ويوم غزوة بدر يوم غزوة احد النبي يمسكه الراية. كان مصعب دايما وهو حامل الراية. كان هو دايما اللي بيحمل راية الدعوة. وراية الجهاد
المصحف يا جماعة الجرح اللي في قلوب الصحابة بعد سنين عبدالرحمن ابن عوف بعد اكتر من عشرين سنة يفتكر مصعب يبكي ويسيب الاكل. بعد اكتر من عشرين سنة خد تفتكر مصعب يبكي مش قادرين مصعب كان جرح عميق. ازا كان جرح في قلوبنا احنا يا جماعة. اما بافتكر مصعب بقول مين زي مصعب الوقتي. مين زي مصعب
يا شباب مين فيكم يبقى مصعب يا شباب ويوم غزوة احد ينزل زي الاسد ينزل زي الاسد القصور ولما كل الغزوة تتقلب والمشركين يجيبوا انا ما يسيبوش يقف بجسمه وما بين النبي وما بين المشركين. يحمي النبي ويحمي الراية بايديه. ويمسك السيف يحمي الاسلام بايديه التانية. كل حاجة فيه بتجاهد
كل حاجة فيه بتعبد ربنا. ويتقطع ايده اللي فيها الراية. يمسك الراية بايديه التانية. طب رؤيتك التانية انت كنت ماسك بها السيف يا مصعب. خلاص يا مصعب. انت هترمي السيف بس الراية ما تقعش
يا مصعب ده السيف ده اللي بيحمي رقبتك. مش مهم رقبتي. المهم الراية. المهم اللي مكتوب عليها لا اله الا الله. ودي اتقطع ايديه التانية. مصعب انت هتعمل ايه يا مصعب؟ اجري يا مصعب
انجو بحياتك يا مصعب. اجري يا مصعب مراتك مستنياك. اجري يا مصعب وخاف على شبابك. يمسك الراية ما بين رقبته وما بين صدره. وهو عارف انه مقتول مقتول لغاية ما يقتل مصعب. وتطير رقبة مصعب رضي الله عنه. ويسقط مصعب متقطع حتت قدام النبي عليه الصلاة والسلام. والراية لا تسقط
ابدا. والراية ما تقعش ابدا. ويموت مصعب يا شباب. مين فينا زي مصعب؟ مين فيكم زي مصعب؟ مين السوبر ستارز بقى؟ مين؟ المغنيين. اللاعبين سلفستر مين قالف اسبريسلي مين السوبر ستارز بتوعنا يا جماعة مين الرجالة مين مين النجوم مين اللي بينوروا لنا اللي انت حاطة اللي انت حاطة صورته في شنطتك
مين يا شباب انا باوصيكم قبل ما اسيبكم بتلات حاجات. اول حاجة فوقوا. فوقوا اللي انتم بتقولوا عليهم السرز دول والله ما استارز يا شباب الخليج فوقوا. نجم خليج ايه؟ مين
الخليج نجوم الخليج الشباب. جدودكم اللي قبل كده لما شالوا الاسلام من الخليج نشروه في الدنيا كلها. مين السوبر ستارز؟ شيلي شيلي الوهم اللي انت حطاه في شنطتك. شل صورة البيتلز وصورة المغنيين والممسلين واللاعبين من اوضتك. يشيل صورة اللاعب ولا الفنان ولا المغني من اللي انت حطاه على
الكمبيوتر بتاعك. شيل النغمة وشيل النغمة بتاعة الفنان فلان اللي انت حطها على المحمول بتاعتك. شيلوا يا جماعة. شيلوا لا احب الافلين زي ما سيدنا ابراهيم قال دول كلهم دول كلهم نجوم ورق. انما النجوم الحقيقيين ده التوصية التانية. عايزين نعرف السوبر ستارز بتوعنا. فيه كتب للصحابة كتير. من اجملها كتاب آآ
كتاب الصحابة بتاع الشيخ محمود المصري. كتاب جميل اوي. انزلي اشتريه الليلة بعد ما تطلعي من صلاة التراويح شوفي اي مكتبة اسلامية وهاتيه. انت بعد ما تطلع من صلاة التراويح النهاردة رح هاته على فين
يا شباب على المكتبة نجيب كتاب عن حياة الصحابة. الكتاب اللي نلاقيه. لان كتاب الشيخ محمود جزاه الله خيرا. لقينا كتاب تاني جميل عن الصحابة. نجيب كتاب الليلة عن الصحابة يا جماعة. ونبدأ
كلنا بنقرا عن السوبر ستارز. نبدأ من الليلة سوبر ستارز تانيين. نجومية تانية. الحاجة التالتة يا شباب. اوعوا تنسوا على المكتبة يا شباب الليلة. ان شاء الله. الحاجة التالتة انا عايز
انتم جبتم نجوم بقى لما بتشوف واحد في التليفزيون بيشيل تلتميت كيلو ما تروحش تشيل تلتميت كيلو ده اتدرب قبل ما يشيل. اتدربي انك تبقي نجمة. يا بنت دبي اتدربي انك تبقي نجمة
تاني بنات دبي على ايديك. على ايديك يا ابن البحرين اتدرب انك تبقى نجم. يتوب شباب البحرين على ايديك. يا بنت الكويت انا عايزك تبقي سلة ستار عايز السنة تتناشر وسط نساء الكويت على ايديك. يا حبيب قلبي يا ابن الدوحة. عايزك تبقى الدين يرجع للدوحة تاني. ينور الدوحة تاني. يا شباب المغرب العربي
الغلبان الغلبان المحروم من وصول الدين له. يا شباب المغرب العربي لازم نجوم. لازم نجوم تنور للشعوب بتاعتكم. يا جماعة عايزين سوبر ستارز يا اخوانا. يا يا حبيبي يا اختي في الله عايزك تبقي ستار كبيرة. بنات النوادي كلها تتحجب على ايديك. انا عايزك تبقى ستار كبير. عايزك تبقى كبير. عايزكم تكبروا. عايز طموحك
يكبر الطموح يا شباب. الطموح يا رجالة. الطموح لنصرة دين الله. عايزك تبقى ستار كبيرة جدا. بكرة تبقى داعية ربنا عرش ابليس يتزلزل بدعوتك. وبهتافاتك للشباب وانقاز الشباب. يا شباب الامة يا نجوم يا نجوم بكرة ان شاء الله. يا ستارز بتاعت بكرة ان شاء الله
يا كبار قوي يا كبار قوي يا احفاد الاسود يا احفاد الرجالة يا اسود يا صغيرين يا اللي انتم ما انتوش عارفين انكم اسود يا ابطال يا اللي انتم مش عارفين انكم ابطال
يا نجوم يا اللي نزلتوا نفسكم وطفيتوا نفسكم. نرجع نجوم تاني يا شباب. نرجع سوبر ستارز تاني يا شباب. اللهم املأ حياتنا بالايمان. اللهم املأ قلوبنا الايمان اللهم اعمر قلوبنا بما عمرت به قلوب عبادك الصالحين. اللهم املأ قلوبنا بما ملأت به قلوب اهل اليقين والصديقين
اللهم املأ قلوبنا بحبك والرضا عنك واليقين بك والثقة فيك والانابة اليك. اللهم اصلح فساد قلوبنا يا رب قلوبنا يا رب طهر قلوبنا من حب الاثم والمعاصي يا رب. طهر قلوبنا من الشهوات يا رب. يا رب طهر قلوبنا من الفتن
ما ظهر منها وما بطن. يا رب نكتت على قلوبنا على قلوبنا بالمعاصي. فطهر قلوبنا يا رب يا رب اصلح احوالنا يا رب اهد قلوبنا يا رب املأ قلوبنا نورا. اللهم انزل من هناك على قلوب شباب المسلمين وعلى قلوب فتيات المسلمين
وعلى قلوب رجال ونساء واطفال المسلمين. اللهم انزل من هداك على قلوب امة محمد في رمضان يا رب. اللهم اجعله فتحا علينا في الهدى وفتحا على العالم كله يا رب في الهدى اليك والاسلام يا رب برحمتك يا ارحم الراحمين. اقول قولي هذا واستغفر الله
الله لي ولكم سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خير